 Wordplanet: Hagayi IBhayibheli1 Ngenyanga yesikhombisa ngolwamashumi amabili nanye lwenyanga izwi likaJehova lafika ngesandla sikaHagayi umprofethi, lathi:2 Ake ukhulume kuZerubabele indodana kaSheyalitiyeli, umbusi wakwaJuda, nakuJoshuwa indodana kaJehosadaki, umpristi omkhulu, nakuyo insali yabantu, uthi:3 Ngubani oseleyo phakathi kwenu owayibona le ndlu ekukhazimuleni kwayo kokuqala? Niyayibona injani manje na? Ayinjengento yalutho emehlweni enu na?4 Kepha qina manje, Zerubabele, usho uJehova, ube namandla, Joshuwa, ndodana kaJehosadaki, mpristi omkhulu, niqine nonke nina bantu bezwe, usho uJehova, nisebenze ngokuba nginani, usho uJehova Sebawoti.5 Isithembiso enganinika sona ekuphumeni kwenu eGibithe noMoya wami kuyakuhlala phakathi kwenu; ningesabi.6 Ngokuba usho kanje uJehova Sebawoti, uthi: Kusezakuba yisikhashana nje ngizamazamisa amazulu nomhlaba, nolwandle, nomhlabathi owomileyo,7 ngizamazamise nabo bonke abezizwe, kufike okunxanelekayo kwabo bonke abezizwe, ngiyigcwalise le ndlu ngenkazimulo, usho uJehova Sebawoti.8 Ngelami isiliva, ngelami igolide, usho uJehova Sebawoti.9 Inkazimulo yokugcina yale ndlu iyakuba nkulu kuneyokuqala, usho uJehova Sebawoti, nginike ukuthula kule ndawo, usho uJehova Sebawoti.10 Ngolwamashumi amabili nane lwenyanga yesishiyagalolunye ngomnyaka wesibili kaDariyu izwi likaJehova lafika kuHagayi umprofethi, lathi:11 Usho kanje uJehova Sebawoti, uthi: Ake ubabuze abapristi ngomthetho, uthi:12 Uma umuntu ephethe inyama engcwele emphethweni wengubo yakhe, ethinta ngomphetho wakhe isinkwa, noma ukudla, noma iwayini, noma amafutha, noma yikuphi ukudla, kuyakuba ngcwele na? Abapristi baphendula bathi: Qha.13 Wayesethi uHagayi: Uma ongcolile ngesidumbu ethinta noma yikuphi kulokhu, kuyakungcola na? Abapristi baphendula bathi: Kuyakungcola.14 Wayesethatha uHagayi, wathi: Banjalo laba bantu, sinjalo lesi sizwe ngaphambi kwami, usho uJehova; injalo futhi yonke imisebenzi yezandla zabo; nalokhu abakusondeza khona kungcolile.15 Ake nibeke ezinhliziyweni zenu manje, kusukela kulolu suku nangaphambili, ukuthi kungakabekwa itshe phezu kwetshe ethempelini likaJehova,16 kusukela kulezo, lapho kwayiwa enqwabeni yezilinganiso ezingamashumi amabili, kwakuyishumi nje, nalapho kwayiwa ezikhamweni zewayini ukukha izitsha ezingamashumi ayisihlanu, kwakungamashumi amabili nje.17 Nganishaya ngokuhamuka, nangesikhutha, nangesichotho kuyo yonke imisebenzi yezandla zenu, kepha nokho anibuyelanga kimi, usho uJehova.18 Ake nikubeke ezinhliziyweni zenu, kusukela kulolu suku nangaphambili, kwasosukwini lwamashumi amabili nane lwenyanga yesishiyagalolunye, kwasosukwini okwabekwa ngalo isisekelo sethempeli likaJehova, yebo, nikubeke ezinhliziyweni zenu.19 Imbewu isesibuyeni na? Qha, imivini, nemikhiwane, namapomegranati, neminqumo akuthelanga; kepha kusukela kulolu suku ngiyakukubusisa. 20 Izwi likaJehova lafika ngokwesibili kuHagayi ngolwamashumi amabili nane lwenyanga, lathi:21 Yisho kuZerubabele umbusi wakwaJuda, uthi: Ngiyakuzamazamisa amazulu nomhlaba,22 ngigumbuqele isihlalo sobukhosi semibuso, ngichithe amandla emibuso yabezizwe, ngigumbuqele izinqola nabakhwela kuzo; namahhashi ayakuwa nezinkweli zawo, kube yileyo naleyo ngenkemba yomfowabo.23 Ngalolo suku, usho uJehova Sebawoti, ngiyakukuthatha, Zerubabele, nceku yami, ndodana kaSheyalitiyeli, usho uJehova, ngikwenze indandatho, ngokuba ngikukhethile, usho uJehova Sebawoti. 